Afra Saraçoğlu

Afra Saraçoğlu (lindi më 2 dhjetor 1997) është një aktore dhe modele turke. Pasi filloi karrierën e saj si aktore në vitin 2016, ajo fitoi famë për rolin e saj në serialin televiziv Fazilet Hanım ve Kızları (2017–18) për të cilin fitoi Golden Butterfly Awards. Roli i saj kryesor në romancën Yalı Çapkını (2022–25) e ndihmoi të fitonte njohje më të gjerë.

Saraçoğlu ka luajtur gjithashtu në vepra të tjera dhe ka qenë fytyra e disa markave, duke përfshirë Pantene, Garnier, dhe Elidor.

Jeta dhe karriera
Ajo vjen nga një familje me prejardhje nga Selaniku dhe Kreta.(Nga minuta 10:20) Shkollimin fillor dhe të mesëm i kreu në Antalia dhe fitoi Departamentin e Letërsisë Krahasuese në Universitetin Eskişehir Osmangazi.

Saraçoğlu e filloi karrierën e saj të aktrimit në vitin 2016 me filmin İkinci Şans. Ajo ndau rolin kryesor me Tolga Sarıtaş në filmin Kötü Çocuk. Pas kësaj përvoje, ajo luajti personazhin e Exhes për 50 episode në serialin e saj të parë televiziv të quajtur Fazilet Hanım ve Kızları në vitin 2017. Në vitin 2018, ajo u bë fytyra e markës së Hummel dhe Pantene.

Ajo vazhdoi karrierën e saj në filmat İyi Oyun dhe Aşk Bu Mu?, dhe më pas mori pjesë në serialin Kardeş Çocukları, me Nur Fettahoğlu dhe Mehmet Aslantuğ. Në vitin 2020, ajo u përfshi në filmin Öğretmen, një përshtatje e Mr. Hiiragi's Homeroom, në të cilin ajo ka rolin kryesor përkrah İlker Kaleli dhe Ceren Moray.

Në vitin 2021, ajo luajti me Çağatay Ulusoy në Yeşilçam, me regji të Çağan Irmak. Në vitin 2021, ajo u bë fytyra e markave Cornetto dhe Koton. Në të njëjtin vit, ajo mori pjesë në shfaqjen teatrore të quajtur Bir Barda Bir Gece me Nurgül Yeşilçay. Nga viti 2022 deri në 2025, ajo luajti personazhin Sejran Shanllë në serialin Yalı Çapkını, i cili u transmetua në Star TV.

Jeta personale
Që nga viti 2018, ajo është me Mert Yazıcıoğlu, aktorin me të cilën ndanë rolin kryesor në filmin İyi Oyun.

Filmografia
Filma Viti Titulli Roli Shënime2016İkinci ŞansÇiçekRoli mbështetës2017Kötü ÇocukKajlaRoli kryesor2018İyi OyunAdaAşk Bu Mu?GylymSeriale Viti Titulli Roli Shënime2017-2018Fazilet Hanım ve KızlarıExhe ÇamkiranRoli kryesor2019Kardeş ÇocuklarıHajat Çetin2020ÖğretmenGizem Bozkurt2022-2025Yalı ÇapkınıSejran Shanllë KorhanSë shpejtiA.B.İ.Çalla OnxhuInternet Viti Titulli Roli Shënime2021YeşilçamTylin SajgiRol kryesorSë shpejtiPeraPera 

Referime

Kategoria:Lindje 1997
Kategoria:Njerëz që jetojnë
Kategoria:Njerëz nga Ankaraja
Kategoria:Aktorë turq